C 152/134
DA
Den Europæiske Unions Tidende
6.4.2022
Det Europæiske Økonomiske og Sociale Udvalgs udtalelse om »forslag til Europa-Parlamentets og Rådets direktiv om energieffektivitet (omarbejdning)« (COM(2021) 558 final — 2021/0203 (COD)) (2022/C 152/22)
Ordfører: Alena MASTANTUONO
Anmodning om udtalelse
Europa-Parlamentet, 13.9.2021 Rådet for Den Europæiske Union, 20.9.2021
Retsgrundlag
Artikel 194, stk.
2, og artikel 304 i traktaten om Den Europæiske Unions funktionsmåde
Kompetence
Sektionen for Transport, Energi, Infrastruktur og Informationssam­ fundet
Vedtaget på plenarforsamlingen
9.12.2021
Plenarforsamling nr.
565
Resultat af afstemningen (for/imod/hverken for eller imod)
118/1/3
1.
Konklusioner og anbefalinger 1.1.
EØSU bifalder forslaget om omarbejdning af direktivet om energieffektivitet, da det omhandler et indsatsområde, der er afgørende for at opnå en fuldstændig dekarbonisering af EU's økonomi og samfund. 1.2.
EØSU glæder sig over, at det nye EU-mål er af bindende karakter.
Udvalget er bevidst om, at de stadig mere krævende effektivitetsmål på EU-plan, hvor medlemsstaterne skal reducere energiforbruget med 9 % i 2030 i forhold til fremskrivningerne i referencescenariet for 2020, er udfordrende og ambitiøse.
Ifølge 2020-statusrapporten (1) har kun 12 medlemsstater mere eller mindre opfyldt deres vejledende nationale mål for 2020. 1.3.
Covid-19-pandemien har undergravet EU's kollektive indsats og vil uden tvivl få yderligere konsekvenser med hensyn til at nå højere mål.
Opnåelse af de vejledende nationale bidrag vil kræve en større indsats fra alle medlemsstaterne, og der bør tages hensyn til de forskellige forhold i hver enkelt medlemsstat. 1.4.
EØSU gentager sin holdning i udtalelsen om den europæiske klimalov (2) om, at målet bør være at opnå den størst mulige reduktion af drivhusgasemissionerne med de lavest mulige socioøkonomiske omkostninger.
Det anbefaler, at man, når der er behov herfor, kombinerer instrumenter, som er kompatible med et velreguleret marked og lovgivningsmæssige foranstaltninger, herunder finansielle instrumenter med støtte fra den flerårige finansielle ramme og NextGenerationEU, for at bidrage til et mere effektivt energimiljø. 1.5.
EØSU bifalder den ledende rolle, som den offentlige sektor, herunder de lokale og regionale myndigheder, spiller i det foreslåede omarbejdede direktiv om energieffektivitet, og understreger, at dette vil kræve tilstrækkelig finansiel og teknisk bistand samt uddannet personale.
Udvalget støtter de foranstaltninger vedrørende renovering og nedbringelse af energiforbruget, der skal vedtages af den offentlige sektor, og anser disse som en hjælp til byggesektoren, navnlig SMV'er, og som et incitament til at udvikle og gennemføre nye teknologier og skabe beskæftigelse inden for rammerne af renoveringsbølgeinitiativet. 1.6.
EØSU påskønner også, at der lægges større vægt på at informere og styrke forbrugerne, f.eks.
med hensyn til kontraktlige krav eller anvendelsen af et klart og forståeligt sprog.
Det understreger civilsamfundets vigtige rolle i oplysningskampagner om fordelene ved energieffektivitet.
(1) (2)
COM(2020) 564 final.
EUT C 364 af 28.10.2020, s. 143.